ⴰⴳⵏⴳⴼ ⴷⴰⵔ ⵉⵎⴰⵣⵉⵖⵏ ⵉⵣⴰⵢⴽⵓⵜⵏ

ⴰⵎⵎ ⵉⵖⵔⴼⴰⵏ ⵢⴰⴹⵏ ⴼⴰⵔⵙⵏ ⵉⵎⴰⵢⵢⵏ ⵏ ⵉⵎⴰⵣⵉⵖⵏ ⵜⵓⴷⵎⵉⵏⵉⵏ .ⴷⵎⴰⵏ ⴳⵉⵙⵏⵜ ⴰⵎⵓⴷⴰⵔ ⴰⵔ ⵉⵙⴰⵡⴰⵍ ,ⴷⵎⴰⵏ ⵜⴰⴳⵕⵓⵟ (ⵜⴰⵔⵉⵔ,ⵜⴰⵎⵥⴰ)ⵜⴳⴰ ⵜⴰⵥⵏⵟⴰⵕⵜ ⴷ ⵜⴰⴹⵕⵖⴰⵍⵜ ⴰⵀⴰ ⵜⵍⴰ ⵜⴰⵣⴳⴷⴰ ⵏⵏⵙ ⴰⵔ ⵜⵜⴰⵡⵖ ⵉ ⵉⵎⵖⴰⵏ ⴷ ⵓⴽⵙⵓⵎ ⵏ ⵓⴼⴳⴰⵏ,ⵜⵙⵙⵏ ⴰⴷ ⵜⵔⴽⵜ ⴰⵖⵕⵓⵎ ,ⴰⴷ ⵜⵙⵙⵏⵡ ⴰⴽⵙⵓⵎ ⴰⵀⴰ ⵜⵍⴰ ⵜⴰⵔⵉⴽⵓⵜ (ⵜⵉⴽⵉⵏⵜ)ⴷ ⵓⴼⵍⵍⵓⵏ (ⵟⵟⴰⵊⵉⵏ),ⵜⵍⵎⴷ ⵉ ⵓⵙⵟⵟⴰ ⴰⵀⴰ ⵜⵍⴰ ⵜⵉⵣⵎⵔⵉⵡⵉⵏ ⵜⵉⵛⵖⴰⵖⴰⵢⵉⵏ .ⵖ ⵜⵓⴷⵎⵉⵏⵜ ⵏ ⵉⴳⵓⵊⵉⵍⵏ ⴰⵔ ⵜⵏ ⵜⴽⴽⴰⵜ ⴽⵓⴷ ⴰⵙ ⵔⵡⵍⵏ ⵙ ⵜⵉⵎⴽⵓⵔⴰⵔ ⵉⵙⴹⴰⵕⵏ ⴰⵏⵥⴰⵕ,ⴰⴷⴼⵍ ,ⵉⵙⵙⵏⴽⴰⵔⵏ ⵉⵣⵡⵓⵜⵏ ...ⴰⵡⴰⵔⵉⴽ ⵏ ⵜⴰⴳⵕⵓⵟ ⵉⴳⴰ ⴰⵛⵏⴳⵓ ⵏ ⵓⴼⴳⴰⵏ ⵓⵍⴽⵉⴽ.ⴰⵀⴰ ⵉⵍⵍⴰ ⵎⵢⴰⴱⴱⴰⵔ ⵉⵏⴳⵔⴰⵙⵏ.ⴰⴼⴳⴰⵏ ⵓⵍⴽⵉⴽ ⵡⴰⵏ ⵃⵔⵎⵊⵊⵓⴹ ⵉⵜⵜⵢⴰⵙⵙⵏ ⵙ ⵓⵙⵇⵍⴼ ⴷ ⵓⵙⴽⵏⴷ.ⵉⵔⵔⴰ ⵜⴰⴳⵕⵓⵟ ⴰⵀⴰ ⵉⵣⴰⵍⵍⴰ ⵜ ⴽⵓⴷ ⴰⵙ ⵉⵏⵖⴰ ⵜⵉⵔⴱⴰⵜⵉⵏ ⵏⵏⵙ.ⴳ ⵜⵓⴷⵎⵉⵏⵜ ⵏ ⵉⴳⵓⵊⵉⵍⵏ ⵜⵙⵙⵉⴽⵍ ⵜⴰⴳⵕⵓⵟ ⵜⴰⵔⴱⴰⵜ ⵉⴳⴰⵏ ⵜⴰⵃⵢⵓⵟ ⴳ ⵢⴰⵜ ⵜⴰⴽⵔⵉⴱⴰⵙⵜ ,ⵏⵏⴰ ⵉⵖⴰⵍⵏ ⵉⵙ ⴰⵔ ⵉⵟⵟⴰⵕ ⵓⵏⵥⴰⵕ ⴽⵓⴷ ⴰⵔ ⵜⵙⴱⵉⵣⵣⵉⴹ ⵜⴰⴳⵕⵓⵟ ⵏⵏⵉⴳⴰⵙ .ⴰⵡⵎⴰⵜⵏ ⵏⵏⵙ ⵉⴳⴰⵏ ⵉⵎⵉⵖⵉⵙⵏ ⵏⵊⵎⵏ ⵉⴷⴷ ⵜⴰⵃⵢⵓⵟ ⵜⵓⴳⵍ ⵜ ⵜⴳⵕⵓⵟ ⴷ ⵜⵉⵙⵎⵓⵏⵉⵏ ⵏⵏⵙ ⴰⵔ ⵜⵜⴰⵡⵖⵏⵜ ⵉ ⵓⴽⵙⵓⵎ ⵏⵏⵙ.ⴰⵣⴰⵏ ⵏⵏⴰ ⵎⵉ ⵉⵔⴰ ⴰⴷ ⵉⵙⵙⵉⵡⴹ ⵉⵎⵖⵏⵉ ⵉⴳⴰ ⵜ :ⵓⵔ ⵙⴰⵔ ⵉⵊⵊⵏⵊⵉⵎ ⵓⵃⵢⵓⴹ ⵉⵖⴼ ⵏⵏⵙ ⴳ ⵜⴰⵙⵙⴰⵙⵉⵏ.ⴰⵖⴱⴰⵍⵓ ⵏ ⵜⵓⴷⵎⵉⵏⵉⵏ :ⵉⴳⵍⵍⵉⵏ ⵏ ⵓⵎⵖⴰⵕ ⵉⴳⴰⵏ ⵉⴱⴱⴰ ⵏⵓ :ⴰⵖⴰⵣⴰⴼ ⵓⵍⵄⵉⴷ ⵓⵎⵓⵃⴰ,ⴰⵖⴰⵣⴰⴼ ⵀⵎⵎⵓⵏ, 17/11/2973/01/12/2023

ⵉⵙⴰⵖⵓⵍⵏ